Erős interjút adott Harrach Péter KDNP-s frakcióvezető a Magyar Hírlapnak: a meleg családok szembemennek a természetes és normális élet követelményével, a kormány tulajdonképp Ferenc pápa szavait követi migrációs ügyben, és a vasárnapi boltzár szolidáris megoldására is, reményei szerint, előbb-utóbb rábólint a magyar társadalom.

"Ki kell tartanunk a természetes és a normális élet követelménye mellett",

– mondta Harrach Péter KDNP-s frakcióvezető a Magyar Hírlapnak adott interjújában arról, mit gondol Novák Katalin szavairól, aki azt mondta korábban, "vannak fenyegető jelek, amelyek próbálják megbontani a család szentségét", illetve megtorpan a logika, amikor meleg párok örökbe fogadási jogairól van szó. Harrach szavaiból tehát az következik, hogy a meleg család nem a természetes és normális élet része. (Arról már kaptunk egy képet, hogy a kormány elképzelései és a valóság családügyben sem feltétlen azonos.)

Harrach örvendezve szól arról, a teljes termelékenységi arányszám 1,2-ről 1,5-re nőtt, azaz nagyobb a szülési kedv – igaz, épp csütörtökön jöttek ki a friss adatok, hogy 2017 első feléhez képest csökkent a szülési kedv, és az arányszám is visszaesett 1,44-ről 1,42-re.

A tömeges migráció nem emberi jogi kérdés, a jelenségnek előkészítői és végrehajtói is vannak, a főszerepet pedig "nyilvánvalóan" Soros György játssza, mondja fel a kormányzati mantrát Harrach. Ferenc pápát a "liberális médiumok" egyoldalúan idézik, nem számolnak be a nekik nem tetsző megnyilatkozásairól, aztán maga is, biztos, ami biztos, így tesz: bár a pápa nem említi az "önvédelem felelősségét", szavait úgy lehet értelmezni, a "valóban üldözöttek iránt van felelősségünk" – ezt Harrach úgy értelmezi, helyben kell segíteni elsősorban az üldözött keresztényeknek. Hát, erről a pápa bizonyosan nem beszélt.

Harrach most is elmondta, a parlament emelni fog az otthonápolási díjakon, amelyek jelenlegi mértéke, illetve az otthonápolás munkának el nem ismerése nagy port vert fel. "Méltányos, a lehetőségeket is figyelembe vévő" emelés lesz, ígérte a politkus.

Harrach megvédte a közterületi életvitelszerű tartózkodás kriminalizálását, szerinte a ma is "egészen jól működő" ellátórendszert és a segítő szervezeteket kell még jobban támogatni.

Végül azt is elárulta, a KDNP nem adta fel a vasárnapi boltzár ötletét, és bízik abban,